Hy sê sy ouma en gestremde tannie, Priscilla Venter (52), se kop was “so groot soos sokkerballe geswel en dit het gelyk of hul oë gaan uitval” nadat die aanvaller hulle herhaaldelik met ’n graaf aangerand het.
Esmé het ná die aanval bygekom en by die hoewe se hoofhek om hulp geskree. ’n Man wat op ’n nabygeleë hoewe aan ’n watertenk gewerk het, het haar noodkrete gehoor en hulp ontbied. Priscilla was bewusteloos ná die aanval.
Volgens Barnard is daar ’n verdagte wat op die hoewe gewerk het. Ngoepe het egter gesê die polisie kan nie nou meer inligting bekend maak nie.